|  |
| --- |
| +\*xfs\*pvs\*lsu\*cvA\*xBj\*uCi\*sli\*uCw\*ckc\*smw\*pBk\*- +\*yqw\*BjC\*zdi\*ijt\*yni\*krn\*ivy\*oBu\*rDx\*jus\*zew\*- +\*eDs\*lyd\*lyd\*lyd\*lyd\*tyf\*vcz\*Alj\*gFs\*lxD\*zfE\*- +\*ftw\*oBa\*ssf\*nra\*Drc\*nCC\*tqi\*mEa\*hlA\*uci\*onA\*- +\*ftA\*vrm\*xAv\*skh\*gjl\*zdi\*roz\*xaD\*ydr\*uDB\*uws\*- +\*xjq\*tuj\*cEy\*iBr\*bai\*loy\*dAy\*jjj\*rBb\*jDr\*uzq\*- |

|  |
| --- |
|  |

**REPUBLIKA HRVATSKA**

**BJELOVARSKO-BILOGORSKA ŽUPANIJA**

**POVJERENSTVO ZA PROVEDBU**

**JAVNOG NATJEČAJA**

KLASA: 112-02/25-01/06

URBROJ: 2103-15-25-3

Bjelovar, 25.07.2025.

**Obavijest uz javni natječaj za prijam u službu pročelnika Upravnog odjela za opću upravu i pravne poslove Bjelovarsko-bilogorske županije koji je**

**objavljen u “Narodnim novinama”, stranicima Hrvatskog zavoda za zapošljavanje Područni ured Bjelovar i mrežnoj stranici Bjelovarsko – bilogorske županije**

Temeljem članka 20. Zakona o službenicima i namještenicima u lokalnoj i područnoj (regionalnoj) samoupravi („Narodne novine“, broj 86/08, 61/11, 4/18, 112/19, 17/25), Povjerenstvo za provedbu javnog natječaja za prijam u službu pročelnika Upravnog odjela za opću upravu i pravne poslove Bjelovarsko-bilogorske županije, ***obavještava*** kandidate koji su podnijeli prijave na javni natječaj, da pisano testiranje obuhvaća provjeru znanja i sposobnosti, te provjeru poznavanja rada na računalu.

Pisano testiranje obuhvaća:

**• Pročelnik Upravnog odjela za opću upravu i pravne poslove**

Pravni izvori za pripremanje kandidata za provjeru su slijedeći:

* Ustav RH (Narodne novine, broj 56/90,135/97,8/98,113/00,124/00,28/01,41/01,55/01,76/10,85/10 i 5/14)
* Zakon o lokalnoj i područnoj (regionalnoj) samoupravi („Narodne novine“, broj 33/01, 60/01, 129/05,109/07,125/08,36/09,36/09150/11, 144/12, 19/13,137/15, 123/17, 98/19, 144/20),
* Zakon o službenicima i namještenicima u lokalnoj i područnoj (regionalnoj) samoupravi (Narodne novine, broj 86/08, 61/11, 04/18, 112/19, 17/25)
* Zakon o udrugama (Narodne novine, broj 74/14, 70/17, 98/19)
* Zakon o državnim maticama ( Narodne novine, broj 96/93, 76/13, 98/19)

Provjera poznavanja rada na računalu obuhvaća:

* Upravljanje datotekama
* Rad u Microsoft Word-u, Microsoft Excel-u i Outlook-u
* Korištenje internetom i emailom

Testiranje će se provesti na operativnom sustavu Windows 10 i Microsoft Office-u 2013

Intervju će biti proveden samo s kandidatima koji su ostvarili najmanje 50% ukupnog broja bodova na pisanom testiranju.

Upute kandidatima o testiranju objavit će se na mrežnoj stranici Bjelovarsko-bilogorske županije najmanje pet dana prije održavanja provjere.

Opis poslova pročelnika Upravnog odjela za opću upravu i pravne poslove Bjelovarsko-bilogorske županije:

- upravlja radom Upravnog odjela, usklađuje rad i provodi neposredan nadzor nad radom u Upravnom odjelu, određuje prioritete i raspored izvršavanja poslova, nadzire dinamiku izvršavanja poslova, osigurava nesmetan protok informacija i zadaća, brine o provedbi zakona i drugih propisa, nadzire zakonitost i pravodobnost obavljanja poslova, poduzima mjere za osiguranje učinkovitosti u radu, brine o stručnom osposobljavanju i usavršavanju službenika i namještenika Upravnog odjela; donosi deklaratorne odluke o početku, načinu te prestanku obnašanja dužnosti župana i njegovih zamjenika; priprema prijedlog plana prijma u službu; rješava najsloženije upravne i druge predmete; donosi rješenja i druge akte u upravnom postupku iz područja službeničkih odnosa, te obavlja druge poslove koje mu povjeri župan,

- organizira i usklađuje rad Upravnog odjela vezan uz funkcioniranje Županijske skupštine i njenih radnih tijela, župana i njegovih tijela u skladu sa zakonom, Statutom Bjelovarsko-bilogorske županije i drugim općim aktima, te sudjeluje u njihovom radu u savjetodavnom smislu. koordinira pripremu i organizaciju rada Županijske skupštine i njezinih radnih tijela; uređuje „Županijski glasnik“.

Podaci o plaći:

Odlukom o koeficijentima za obračun plaća službenika i namještenika Bjelovarsko-bilogorske županije, za navedene poslove na koje se službenik/ca prima, utvrđen je koeficijent u visini 4,20 za obračun plaće. Koeficijent se množi sa osnovicom za obračun plaće. Dobiveni iznos predstavlja plaću u bruto iznosu.

**Povjerenstvo za provedbu**

**javnog natječaja**